中國宣道神學院

中國宣道神學院係香港一間無分宗派嘅神學院，院址喺新界元朗洪屋130號。

歷史
中國宣道神學院1987年喺香港成立。創辦人同第一任院長係趙天恩牧師，喺1978年中國啱啱開放嘅時候就創立 「中國教會研究中心」，藉此了解中國教會情況。1984年「中心」同工喺退修會度，分析中國、香港教會嘅發展，睇到神學訓練嘅逼切需要，決定籌辦中國宣道神學院。短期目標係因為香港教會人材外流，需要培育新一代嘅屬靈領袖；長期目標係為中國宣教預備傳道工人同研究人材。

門徒培訓課程喺1985年開辦，為信徒訓練探討新方向。呢個課程結合咗屬靈操練、佈道、門訓同認識中國等重點，為香港教會裝備信徒，亦為中宣創校鋪路。經過三年嘅籌備，中國宣道神學院喺1987年開課，校址喺沙田九肚村一個基督教營地，喺嗰度渡過七年時間，為中宣發展奠下基礎。1994年9月，搬到馬灣新光營。但係，馬灣島嘅重建同發展，一直成為中宣基址問題嘅困擾。同時師生人數穩定增長，校園設施開始唔夠用。董事會同講師團經多番思索、尋覓，終於決定喺元朗洪屋建校，並喺1997年7月28號搬到洪屋而家嘅地址。

課程

校本部課程
道學碩士
道學碩士
神學學士
基督教研究深造文憑
基督教研究文憑

校外進修碩士課程

教牧進修
神學碩士
道學碩士
教牧學碩士

基督教靈修學
教牧學碩士
基督教靈修學碩士暨文憑

信徒神學培育課程
聖經導師培育文憑課程
普及神學證書課程
普及神學證書課程
門徒培訓課程

中國宣道神學院

香港神學院
屏山 (香港)